CELEX: 32015R1905
Language: fi
Date: 2015-10-22 00:00:00
Title: Komission asetus (EU) 2015/1905, annettu 22 päivänä lokakuuta 2015, Euroopan parlamentin ja neuvoston asetuksen (EY) N:o 183/2005 liitteen II muuttamisesta siltä osin kuin on kyse öljyjen, rasvojen ja niistä saatujen tuotteiden dioksiinitutkimuksista (ETA:n kannalta merkityksellinen teksti)

23.10.2015   
            
            
               FI
            
            
               Euroopan unionin virallinen lehti
            
            
               L 278/5
            
         KOMISSION ASETUS (EU) 2015/1905,
   annettu 22 päivänä lokakuuta 2015,
   Euroopan parlamentin ja neuvoston asetuksen (EY) N:o 183/2005 liitteen II muuttamisesta siltä osin kuin on kyse öljyjen, rasvojen ja niistä saatujen tuotteiden dioksiinitutkimuksista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehuhygieniaa koskevista vaatimuksista 12 päivänä tammikuuta 2005 annetun Euroopan parlamentin ja neuvoston asetuksen (EY) N:o 183/2005 (1) ja erityisesti sen 27 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 183/2005 vahvistetaan rehuhygieniaa koskevat yleissäännöt sekä edellytykset ja yksityiskohtaiset säännöt sen varmistamiseksi, että noudatetaan sellaisia prosessointia koskevia edellytyksiä, joilla minimoidaan ja hallitaan mahdollisia vaaroja. Siinä säädetään myös, että rehualan laitokset on rekisteröitävä toimivaltaiselle viranomaiselle tai tämän on hyväksyttävä ne. Lisäksi edellytetään, että rehualan toimijat rehuketjun myöhemmissä vaiheissa hankkivat rehua vain rekisteröidyistä tai hyväksytyistä laitoksista.
            
         
               (2)
            
            
               Asetuksen (EY) N:o 183/2005 liitteessä II esitetään muita kuin rehun alkutuotantotasolla toimivia rehuyrityksiä koskevat vaatimukset. Siinä edellytetään muun muassa, että kyseisessä liitteessä vahvistettuja dioksiinin tutkimusvaatimuksia tarkastellaan uudelleen viimeistään 16 päivänä maaliskuuta 2014.
            
         
               (3)
            
            
               Asetuksen (EY) N:o 183/2005 liitteessä II vahvistettua kasviöljyistä saatujen tuotteiden määritelmää olisi muutettava, jotta voidaan selventää, että puhdistetusta öljystä saadut tuotteet ja Euroopan parlamentin ja neuvoston asetuksen (EY) N:o 1831/2003 (2) mukaisesti sallitut rehun lisäaineet eivät kuulu tämän määritelmän piiriin.
            
         
               (4)
            
            
               Asetuksen (EY) N:o 183/2005 liitteessä II vahvistettua rasvojen sekoittamisen määritelmää olisi myös muutettava, jotta voidaan selventää, että rasvojen sekoittaminen ja pelkkä perättäisten rasva- ja öljyerien varastointi niitä sekoittamatta ovat eri asioita. Lisäksi olisi selvennettävä, milloin sekoiterasvoja pidetään rehuseoksina ja milloin niitä pidetään rehuaineina.
            
         
               (5)
            
            
               Selvästi dioksiinin saastuttamat tuotteet on aiheellista havaita siinä vaiheessa, kun ne tulevat rehuketjuun, minkä vuoksi olisi selvennettävä, että asetuksen (EY) N:o 183/2005 liitteessä II vahvistettuja dioksiiniseurantaa koskevia vaatimuksia sovelletaan kaikkiin rehualan toimijoihin, jotka saattavat rehua markkinoille, myös tuojiin.
            
         
               (6)
            
            
               Jotta varmistetaan rehun jäljitettävyys ja rehua koskevat asianmukaiset tiedot, olisi korostettava velvollisuutta noudattaa Euroopan parlamentin ja neuvoston asetuksessa (EY) N:o 767/2009 (3) vahvistettuja merkintöjä koskevia vaatimuksia sekä erityisesti komission asetuksessa (EU) N:o 68/2013 (4) olevia nimityksiä, eritelmiä ja numeroita.
            
         
               (7)
            
            
               Tarvittava edustava analyysi kustakin suuresta määrästä on tehtävä edustavan näytteen pohjalta. Sen vuoksi on asianmukaista, että kokoomanäytteen muodostavat osanäytteet otetaan säännöllisin väliajoin (vähintään yksi osanäyte kustakin 50 tonnista), mikä vastaa komission asetuksessa (EY) N:o 152/2009 (5) vahvistettuja näytteenottosäännöksiä.
            
         
               (8)
            
            
               Asetuksella (EY) N:o 183/2005 säädettyjen dioksiinitutkimusten tulokset, komission elintarvike- ja eläinlääkintätoimiston laatimat tarkastuskertomukset (6) sekä se, että elintarvikkeita ja rehuja koskevaan nopeaan hälytysjärjestelmään (7) ei ilmoitettu yhdestäkään vaatimustenvastaisesta näytteestä kasviöljyistä saatujen tuotteiden osalta, lukuun ottamatta fysikaalisesta puhdistuksesta saatavia rasvahappotisleitä ja hajunpoistotisleitä (deodistillates), osoittavat, että kyseisiin tuotteisiin ei liity suurta dioksiinikontaminaation riskiä. Tämän vuoksi on syytä lieventää vaatimuksia siltä osin kuin on kyse asetuksen (EY) N:o 183/2005 liitteessä II näille tuotteille asetetusta 100-prosenttisesta dioksiinin tutkimusvaatimuksesta.
            
         
               (9)
            
            
               Sen selventämiseksi, kuka vastaa tuontituotteiden dioksiinitutkimuksista, asetuksen (EY) N:o 183/2005 liitteeseen II olisi sisällytettävä tätä koskeva erityinen säännös. Tämän pitäisi myös taata, että tuontituotteiden turvallisuustaso on unionissa tuotettuja tuotteita vastaava.
            
         
               (10)
            
            
               Asetuksen (EY) N:o 183/2005 liitteessä II vahvistettua järjestelmää, jonka tarkoituksena on osoittaa todistuksella, että tietyn erän pakollinen analyysi on suoritettu, olisi muutettava rehualan eri toimijoiden tehtäviä koskevien useiden tietojen osalta, jotta voidaan selventää eri toimijoiden vastuut rehuketjussa.
            
         
               (11)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 183/2005 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tämän asetuksen liitteessä olevan 3 kohdan b alakohdassa olevaa 2 kohdan h alakohtaa sovelletaan 23 päivästä huhtikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä lokakuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 35, 8.2.2005, s. 1.
   
      (2)  Euroopan parlamentin ja neuvoston asetus (EY) N:o 1831/2003, annettu 22 päivänä syyskuuta 2003, eläinten ruokinnassa käytettävistä lisäaineista (EUVL L 268, 18.10.2003, s. 29).
   
      (3)  Euroopan parlamentin ja neuvoston asetus (EY) N:o 767/2009, annettu 13 päivänä heinäkuuta 2009, rehun markkinoille saattamisesta ja käytöstä (EUVL L 229, 1.9.2009, s. 1).
   
      (4)  Komission asetus (EU) N:o 68/2013, annettu 16 päivänä tammikuuta 2013, rehuaineluettelosta (EUVL L 29, 30.1.2013, s. 1).
   
      (5)  Komission asetus (EY) N:o 152/2009, annettu 27 päivänä tammikuuta 2009, näytteenotto- ja määritysmenetelmistä rehujen virallista valvontaa varten (EUVL L 54, 26.2.2009, s. 1).
   
      (6)  http://ec.europa.eu/food/fvo/audit_reports/index.cfm: Auditointien numerot: 2013–6748, 2013–6749, 2013–6750, 2013–6751, 2013–6752, 2013–6753, 2014–7036, 2014–7037 ja 2014–7038.
   
      (7)  http://ec.europa.eu/food/safety/rasff/portal/index_en.htm
   
      LIITE
      Muutetaan asetuksen (EY) N:o 183/2005 liite II seuraavasti:
      
                  1)
               
               
                  Korvataan jaksossa ”MÄÄRITELMÄT” b ja c alakohta seuraavilla b ja c alakohdalla ja lisätään d alakohta seuraavasti:
                  
                              ”b)
                           
                           
                              ’öljyistä ja rasvoista saaduilla tuotteilla’ tarkoitetaan tuotteita, jotka on saatu suoraan tai epäsuorasti raakaöljyistä ja -rasvoista tai regeneroiduista öljyistä ja rasvoista öljykemiallisen tai biodieselin jalostuksen tai tislauksen tai kemiallisen tai fysikaalisen puhdistuksen avulla, lukuun ottamatta
                              
                                          —
                                       
                                       
                                          puhdistettua öljyä,
                                       
                                    
                                          —
                                       
                                       
                                          puhdistetusta öljystä saatuja tuotteita ja
                                       
                                    
                                          —
                                       
                                       
                                          rehun lisäaineita;
                                       
                                    
                        
                              c)
                           
                           
                              ’rasvojen sekoittamisella’ tarkoitetaan rehuseosten valmistusta tai, jos kaikki ainesosat kuuluvat komission asetuksen (EU) N:o 68/2013 (1) liitteessä olevan C OSAN samaan kohtaan ja ne on saatu samasta kasvista tai eläinlajista, rehuaineiden valmistusta sekoittamalla raakaöljyjä, puhdistettuja öljyjä, eläinrasvoja, asetuksen (EY) N:o 852/2004 soveltamisalaan kuuluvilta elintarvikealan toimijoilta saatuja öljyjä tai niistä saatuja tuotteita sekoiteöljyn tai -rasvan tuottamiseksi, lukuun ottamatta
                              
                                          —
                                       
                                       
                                          pelkkää perättäisten erien varastointia ja
                                       
                                    
                                          —
                                       
                                       
                                          yksinomaista puhdistettujen öljyjen sekoittamista;
                                       
                                    
                        
                              d)
                           
                           
                              ’puhdistetulla öljyllä tai rasvalla’ tarkoitetaan öljyä tai rasvaa, joka on käynyt läpi asetuksen (EU) N:o 68/2013 liitteessä olevassa B osassa olevan valmistusmenetelmiä koskevan sanaston kohdassa nro 53 tarkoitetun raffinoimisprosessin.
                           
                        
                     (1)  Komission asetus (EU) N:o 68/2013, annettu 16 päivänä tammikuuta 2013, rehuaineluettelosta (EUVL L 29, 30.1.2013, s. 1).”"
						
               
            
                  2)
               
               
                  Korvataan jaksossa ”TUOTANTO” 8 kohta seuraavasti ja lisätään 9 kohta seuraavasti:
                  
                              ”8.
                           
                           
                              Tuotteiden merkinnöissä on selkeästi ilmoitettava, onko ne tarkoitettu rehuksi vai muihin tarkoituksiin. Jos tietyn tuote-erän osalta ilmoitetaan, että se ei ole tarkoitettu rehuksi, toimija ketjun myöhemmässä vaiheessa ei saa enää muuttaa tätä ilmoitusta.
                           
                        
                              9.
                           
                           
                              Euroopan parlamentin ja neuvoston asetuksen (EY) N:o 767/2009 (2) 16 artiklan mukaisissa rehuaineiden merkinnöissä olisi käytettävä asetuksessa (EU) N:o 68/2013 vahvistettuja nimityksiä, jos ne ovat saatavilla.
                           
                        
                     (2)  Euroopan parlamentin ja neuvoston asetus (EY) N:o 767/2009, annettu 13 päivänä heinäkuuta 2009, rehun markkinoille saattamisesta ja käytöstä (EUVL L 229, 1.9.2009, s. 1).”"
						
               
            
                  3)
               
               
                  Muutetaan jakso ”DIOKSIINISEURANTA” seuraavasti:
                  
                              a)
                           
                           
                              Korvataan jakson otsikko seuraavasti:
                              ”ÖLJYJEN, RASVOJEN JA NIISTÄ SAATUJEN TUOTTEIDEN DIOKSIINISEURANTA”
                           
                        
                              b)
                           
                           
                              Korvataan 2 kohta seuraavasti:
                              
                                          ”2.
                                       
                                       
                                          Rehualan toimijan HACCP-järjestelmän täydentämiseksi 1 kohdassa tarkoitetut analyysit on suoritettava vähintään siinä laajuudessa kuin seuraavassa esitetään (jos ei määritelty tarkemmin, analysoitava tuote-erä saa olla enintään 1 000 tonnia):
                                          
                                                      a)
                                                   
                                                   
                                                      Raakakasvirasvoja ja -öljyjä jalostavat rehualan toimijat:
                                                      
                                                                  i)
                                                               
                                                               
                                                                  100 prosenttia eristä, jotka koostuvat kasvialkuperää olevista öljyistä ja rasvoista saaduista tuotteista, lukuun ottamatta seuraavia:
                                                                  
                                                                              —
                                                                           
                                                                           
                                                                              glyseriini,
                                                                           
                                                                        
                                                                              —
                                                                           
                                                                           
                                                                              lesitiini,
                                                                           
                                                                        
                                                                              —
                                                                           
                                                                           
                                                                              kumit,
                                                                           
                                                                        
                                                                              —
                                                                           
                                                                           
                                                                              ii alakohdassa tarkoitetut tuotteet;
                                                                           
                                                                        
                                                            
                                                                  ii)
                                                               
                                                               
                                                                  kemiallisesta puhdistuksesta saatavat happoöljyt, saippuointisaostumat, käytetyt suodatuksen apuaineet, käytetty valkaisusavi ja saapuvat raakakookosöljyn erät on analysoitava ja dokumentoitava osana HACCP-järjestelmää.
                                                               
                                                            
                                                
                                                      b)
                                                   
                                                   
                                                      Eläinrasvaa tuottavat rehualan toimijat, mukaan lukien eläinrasvan jalostajat:
                                                      
                                                                  i)
                                                               
                                                               
                                                                  yksi edustava analyysi kustakin 5 000 tonnista ja vähintään yksi edustava analyysi vuodessa eläinrasvasta ja siitä saaduista tuotteista, jotka ovat Euroopan parlamentin ja neuvoston asetuksen (EY) N:o 1069/2009 (3) 10 artiklassa tarkoitettuun luokkaan 3 kuuluvaa ainesta tai jotka ovat peräisin Euroopan parlamentin ja neuvoston asetuksen (EY) N:o 853/2004 (4) 4 artiklan mukaisesti hyväksytystä laitoksesta.
                                                               
                                                            
                                                
                                                      c)
                                                   
                                                   
                                                      Kalaöljyä tuottavat rehualan toimijat:
                                                      
                                                                  i)
                                                               
                                                               
                                                                  100 prosenttia kalaöljyeristä, jos kalaöljy on tuotettu
                                                                  
                                                                              —
                                                                           
                                                                           
                                                                              tuotteista, jotka on saatu kalaöljystä, joka on muuta kuin puhdistettua kalaöljyä;
                                                                           
                                                                        
                                                                              —
                                                                           
                                                                           
                                                                              kaloista, joiden osalta ei ole harjoitettu seurantaa ja joiden alkuperää ei ole tarkemmin ilmoitettu tai jotka ovat peräisin Itämerestä;
                                                                           
                                                                        
                                                                              —
                                                                           
                                                                           
                                                                              kalasivutuotteista, jotka ovat peräisin laitoksista, joissa valmistetaan kalaa ihmisravinnoksi mutta joilla ei ole EU-hyväksyntää;
                                                                           
                                                                        
                                                                              —
                                                                           
                                                                           
                                                                              mustakitaturskasta tai menhadenista;
                                                                           
                                                                        
                                                            
                                                                  ii)
                                                               
                                                               
                                                                  100 prosenttia sellaisten tuotteiden ulosmenevistä eristä, jotka on saatu kalaöljystä, joka on muuta kuin puhdistettua kalaöljyä;
                                                               
                                                            
                                                                  iii)
                                                               
                                                               
                                                                  yksi edustava analyysi kustakin 2 000 tonnista muun kuin i alakohdassa tarkoitetun kalaöljyn osalta;
                                                               
                                                            
                                                                  iv)
                                                               
                                                               
                                                                  asetuksen (EY) N:o 767/2009 liitteessä VIII ja komission asetuksessa (EU) 2015/786 (5) tarkoitetulla virallisesti hyväksytyllä käsittelyllä puhdistettu kalaöljy on analysoitava ja dokumentoitava osana HACCP-järjestelmää.
                                                               
                                                            
                                                
                                                      d)
                                                   
                                                   
                                                      Öljykemianteollisuus, joka saattaa rehuja markkinoille:
                                                      
                                                                  i)
                                                               
                                                               
                                                                  100 prosenttia saapuvista eristä, jotka koostuvat b tai h alakohtaan sisältymättömistä eläinrasvoista, c tai h alakohtaan sisältymättömästä kalaöljystä, asetuksen (EY) N:o 852/2004 soveltamisalaan kuuluvilta elintarvikealan toimijoilta saaduista öljyistä ja rasvoista sekä sekoiterasvoista ja -öljyistä;
                                                               
                                                            
                                                                  ii)
                                                               
                                                               
                                                                  100 prosenttia sellaisten tuotteiden eristä, jotka on saatu rehuna markkinoille saatetuista öljyistä ja rasvoista, lukuun ottamatta seuraavia:
                                                                  
                                                                              —
                                                                           
                                                                           
                                                                              glyseriini,
                                                                           
                                                                        
                                                                              —
                                                                           
                                                                           
                                                                              pilkkomisesta saatavat puhtaat, tislatut rasvahapot,
                                                                           
                                                                        
                                                                              —
                                                                           
                                                                           
                                                                              iii alakohdassa tarkoitetut tuotteet;
                                                                           
                                                                        
                                                            
                                                                  iii)
                                                               
                                                               
                                                                  pilkkomisesta saatavat raakarasvahapot, glyserolin rasvahappoesterit, rasvahappojen mono- ja diglyseridit, rasvahappojen suolat ja raakakookosöljyn saapuvat erät on analysoitava ja dokumentoitava osana HACCP-järjestelmää.
                                                               
                                                            
                                                
                                                      e)
                                                   
                                                   
                                                      Biodieselteollisuus, joka saattaa rehuja markkinoille:
                                                      
                                                                  i)
                                                               
                                                               
                                                                  100 prosenttia saapuvista eristä, jotka koostuvat b tai h alakohtaan sisältymättömistä eläinrasvoista, c tai h alakohtaan sisältymättömästä kalaöljystä, asetuksen (EY) N:o 852/2004 soveltamisalaan kuuluvilta elintarvikealan toimijoilta saaduista öljyistä ja rasvoista sekä sekoiterasvoista ja -öljyistä;
                                                               
                                                            
                                                                  ii)
                                                               
                                                               
                                                                  100 prosenttia sellaisten tuotteiden eristä, jotka on saatu rehuna markkinoille saatetuista öljyistä ja rasvoista, lukuun ottamatta seuraavia:
                                                                  
                                                                              —
                                                                           
                                                                           
                                                                              glyseriini,
                                                                           
                                                                        
                                                                              —
                                                                           
                                                                           
                                                                              lesitiini,
                                                                           
                                                                        
                                                                              —
                                                                           
                                                                           
                                                                              kumit,
                                                                           
                                                                        
                                                                              —
                                                                           
                                                                           
                                                                              iii alakohdassa tarkoitetut tuotteet;
                                                                           
                                                                        
                                                            
                                                                  iii)
                                                               
                                                               
                                                                  kemiallisesta puhdistuksesta saatavat happoöljyt, saippuointisaostumat ja raakakookosöljy on analysoitava ja dokumentoitava osana HACCP-järjestelmää.
                                                               
                                                            
                                                
                                                      f)
                                                   
                                                   
                                                      Rasvoja sekoittavat laitokset:
                                                      
                                                                  i)
                                                               
                                                               
                                                                  100 prosenttia saapuvista eristä, jotka koostuvat raakakookosöljystä, b tai h alakohtaan sisältymättömistä eläinrasvoista, c tai h alakohtaan sisältymättömästä kalaöljystä, asetuksen (EY) N:o 852/2004 soveltamisalaan kuuluvilta elintarvikealan toimijoilta saaduista öljyistä ja rasvoista, sekoiterasvoista ja -öljyistä sekä öljyistä ja rasvoista saaduista tuotteista, lukuun ottamatta seuraavia;
                                                                  
                                                                              —
                                                                           
                                                                           
                                                                              glyseriini,
                                                                           
                                                                        
                                                                              —
                                                                           
                                                                           
                                                                              lesitiini,
                                                                           
                                                                        
                                                                              —
                                                                           
                                                                           
                                                                              kumit,
                                                                           
                                                                        
                                                                              —
                                                                           
                                                                           
                                                                              ii alakohdassa tarkoitetut tuotteet;
                                                                           
                                                                        
                                                            
                                                                  ii)
                                                               
                                                               
                                                                  kemiallisesta puhdistuksesta saatavat happoöljyt, pilkkomisesta saatavat raakarasvahapot, pilkkomisesta saatavat puhtaat, tislatut rasvahapot sekä saippuointisaostumat on analysoitava ja dokumentoitava osana HACCP-järjestelmää
                                                                  tai
                                                               
                                                            
                                                                  iii)
                                                               
                                                               
                                                                  100 prosenttia rehuksi tarkoitettujen sekoiterasvojen ja -öljyjen eristä.
                                                                  Rehualan toimijan on ilmoitettava toimivaltaiselle viranomaiselle, minkä vaihtoehdon se valitsee.
                                                               
                                                            
                                                
                                                      g)
                                                   
                                                   
                                                      Muut kuin f alakohdan soveltamisalaan kuuluvat elintarviketuotantoeläimille tarkoitettujen rehuseosten tuottajat:
                                                      
                                                                  i)
                                                               
                                                               
                                                                  100 prosenttia saapuvista eristä, jotka koostuvat raakakookosöljystä, b tai h alakohtaan sisältymättömistä eläinrasvoista, c tai h alakohtaan sisältymättömästä kalaöljystä, asetuksen (EY) N:o 852/2004 soveltamisalaan kuuluvilta elintarvikealan toimijoilta saaduista öljyistä ja rasvoista, sekoiterasvoista ja -öljyistä sekä öljyistä ja rasvoista saaduista tuotteista, lukuun ottamatta seuraavia;
                                                                  
                                                                              —
                                                                           
                                                                           
                                                                              glyseriini,
                                                                           
                                                                        
                                                                              —
                                                                           
                                                                           
                                                                              lesitiini,
                                                                           
                                                                        
                                                                              —
                                                                           
                                                                           
                                                                              kumit,
                                                                           
                                                                        
                                                                              —
                                                                           
                                                                           
                                                                              ii alakohdassa tarkoitetut tuotteet;
                                                                           
                                                                        
                                                            
                                                                  ii)
                                                               
                                                               
                                                                  kemiallisesta puhdistuksesta saatavat happoöljyt, pilkkomisesta saatavat raakarasvahapot, pilkkomisesta saatavat puhtaat, tislatut rasvahapot, suodatuksen apuaineet, valkaisusavi ja saippuointisaostumat on analysoitava ja dokumentoitava osana HACCP-järjestelmää;
                                                               
                                                            
                                                                  iii)
                                                               
                                                               
                                                                  yksi prosentti valmistettujen rehuseosten eristä, jotka sisältävät i ja ii alakohdassa tarkoitettuja tuotteita.
                                                               
                                                            
                                                
                                                      h)
                                                   
                                                   
                                                      Maahantuojat, jotka saattavat markkinoille seuraavia rehuja:
                                                      
                                                                  i)
                                                               
                                                               
                                                                  100 prosenttia tuoduista eristä, jotka koostuvat raakakookosöljystä, eläinrasvoista, kalaöljystä, elintarvikealan toimijoilta saaduista öljyistä ja rasvoista, sekoiterasvoista ja -öljyistä, kasviöljystä erotetuista tokoferoleista ja niistä tehdystä tokoferyyliasetaatista sekä öljyistä ja rasvoista saaduista tuotteista, lukuun ottamatta seuraavia:
                                                                  
                                                                              —
                                                                           
                                                                           
                                                                              glyseriini,
                                                                           
                                                                        
                                                                              —
                                                                           
                                                                           
                                                                              lesitiini,
                                                                           
                                                                        
                                                                              —
                                                                           
                                                                           
                                                                              kumit,
                                                                           
                                                                        
                                                                              —
                                                                           
                                                                           
                                                                              ii alakohdassa tarkoitetut tuotteet;
                                                                           
                                                                        
                                                            
                                                                  ii)
                                                               
                                                               
                                                                  kemiallisesta puhdistuksesta saatavat happoöljyt, pilkkomisesta saatavat raakarasvahapot, pilkkomisesta saatavat puhtaat, tislatut rasvahapot sekä saippuointisaostumat on analysoitava ja dokumentoitava osana HACCP-järjestelmää.
                                                               
                                                            
                                                
                                    
                                 (3)  Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) (EUVL L 300, 14.11.2009, s. 1)."
						
                              
                                 (4)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55)."
						
                              
                                 (5)  Komission asetus (EU) 2015/786, annettu 19 päivänä toukokuuta 2015, eläinten rehuksi tarkoitettuihin tuotteisiin Euroopan parlamentin ja neuvoston direktiivin 2002/32/EY mukaisesti sovellettavien detoksikaatiomenetelmien hyväksymisperusteiden määrittämisestä (EUVL L 125, 21.5.2015, s. 10).”"
						
                           
                        
                              c)
                           
                           
                              Korvataan 4, 5 ja 6 kohta seuraavasti:
                              
                                          ”4.
                                       
                                       
                                          Jos rehualan toimija osoittaa asiakirjoin, että tuote-erä tai kaikki 2 kohdassa tarkoitetun tuote-erän osat, jotka saapuvat toimijan laitokseen, on analysoitu jo tuotannon, jalostuksen tai jakelun aiemmassa vaiheessa, rehualan toimija vapautetaan velvoitteesta analysoida kyseinen erä.
                                       
                                    
                                          5.
                                       
                                       
                                          Kaikkien tuote-erien, jotka analysoidaan 2 kohdan mukaisesti, mukana on oltava asiakirjat, jotka todistavat, että nämä tuotteet tai kaikki niiden osat on analysoitu tai toimitettu analysoitaviksi 1 kohdassa tarkoitettuun akkreditoituun laboratorioon, lukuun ottamatta 2 kohdan a alakohdan ii alakohdassa, b alakohdan i alakohdassa, c alakohdan iii alakohdassa, c alakohdan iv alakohdassa, d alakohdan iii alakohdassa, e alakohdan iii alakohdassa, f alakohdan ii alakohdassa, g alakohdan ii alakohdassa ja h alakohdan ii alakohdassa tarkoitettuja tuote-eriä.
                                          Analyysiä koskevassa todistuksessa on yhdistettävä toimitus ja tutkittu erä tai tutkitut erät yksiselitteisesti toisiinsa. Tämä yhteys on ilmoitettava toimittajan tiloissa käytössä olevassa dokumentoidussa jäljitettävyysjärjestelmässä. Erityisesti silloin, kun saatavaan toimitukseen kuuluu useampi kuin yksi erä tai osa, asiakirjatodisteet on esitettävä kustakin toimituksen osasta. Jos tutkitaan lähtevä tuote, osoituksena tuotteen analysoinnista on analyysiraportti.
                                          Kun 2 kohdan b alakohdan i alakohdassa tai c alakohdan iii alakohdassa tarkoitettuja tuotteita toimitetaan, niiden mukana on oltava todisteet siitä, että kyseiset tuotteet ovat 2 kohdan b alakohdan i alakohdan tai c alakohdan iii alakohdan vaatimusten mukaisia. Toimitetun erän tai toimitettujen erien analyysiä koskeva todistus on tarvittaessa lähetettävä vastaanottajalle, kun toimija saa analyysitulokset hyväksytyistä laboratorioista.
                                       
                                    
                                          6.
                                       
                                       
                                          Jos kaikki 2 kohdan g alakohdan i alakohdassa tarkoitetut tuotantoprosessiin saapuvat erät on analysoitu tämän asetuksen vaatimusten mukaisesti ja jos voidaan varmistaa, että tuotantoprosessi, käsittely ja varastointi eivät lisää dioksiinikontaminaatiota, rehualan toimija vapautetaan velvoitteesta analysoida lähtevä tuote, ja sen on sen sijaan analysoitava tuote HACCP-järjestelmän mukaisesti.”